label_title: 1949–50-es női sakkvilágbajnokság
label_desc: A 8. női sakkvilágbajnokságot 1949. december 19. – január 18. között rendezték meg a Szovjetunióban, Moszkvában, a Vörös Hadsereg Központi Klubjában. A versenyre 12 ország 16 versenyzőjét hívta meg a versenyt szervező Nemzetközi Sakkszövetség (FIDE). Ez volt az első olyan női sakkvilágbajnokság, amelyen a Szovjetunió versenyzői is részt vettek. A FIDE által kinyilvánított cél az volt, hogy a második világháború idején, 1944-ben, London német bombázása alatt meghalt női sakkvilágbajnok Vera Menchik helyett új világbajnokot avassanak. A versenyt Ljudmila Rugyenko nyerte.